Universitas Brawijaya

Universitas Brawijaya (UB) iyâ arèya universitas neng Malang, Inḍonèsia sè èbângon taon 1963 lèbât Ketetapan Menteri Pendidikan bân Èlmo Pangataowan no. 1 tangghâl 5 Januari 1963. Tangghâl rèya dhâddhi Dies Natalis UB. Nyama Brawijaya èberri’ Prèsiḍèn Soekarno mènangka areppan maklè dhâddhi kampus kebanggaan Indonesia akantha jago nga’ Raḍèn Wijaya (Brawijaya I, pendiri Kerajaan Majapahit).Laman resmi UB. Aksès tangghâl 17 Novèmber 2022.
jmpl|Logo Universitas Brawijaya
UB anḍi’ empa' mkampus. Kampus otama bâḍâ neng Jl. Veteran, bârâ’ân Kotta Malang bân Puncak Dieng (UB Dieng) bhâdhi kuliah, olahraga, penelitian bân laènna.Salinan arsip. Aksès 25 Juli 2018. Kampus katello' bâḍâ neng Kediri (Jl. Pringgodani) bân kampus kaempa'’ neng Jakarta.

 Sajhârâ universitas 
1957-1960: Gemeentelijke Universiteit

Atas osolla Ketua DPRD neng 10 Mei 1957, èlaksanaaghi rapat tokoh-tokoh masyarakat bân pamarènta Kotta Malang. Rapat rèya abahas tarèka abentuk universitas andi’en kotta (Gemeentelijke Universiteit).Salinan arsip. Aksès 7 September 2013.

Universitas rèya awwâlla Fakultas Hukum bân Fakultas Ekonomi Universitas Swasta Sawerigading, Makasar neng taon 1957. Taon 1957, èbangun Yayasan Perguruan Tègghi Malang (YPTM) klabân notaris nomer 48, 28 Mèi 1957. Yayasan rèya mukka’ Perguruan Tègghi Hokom bân Pangataoan Masyarakat (PTHPM), tangghâl 1 Juli 1957. Bâḍâ 104 mahasiswa bân ngangghuy ruang sidang Balaikota Malang ghâbây akuliah. 

Bâḍâ osol ḍâri tokoh masyarakat saèngghâ èbentuk Yayasan Perguruan Tègghi Ekonomi Malang (YPTEM) klabân akta notaris nomer 26, 15 Agustus 1957 bân pas abentuk Perguruan Tègghi Ekonomi Malang (PTEM). Kuliahna neng Balaikota Malang jhughân. Resmina PTHPM èako aghungna Kottaparaja Malang klabân potosan DPRD,19 Juni 1958. Neng olang taonna PTHPM sè katello’, 1 Juli 1960, nyamana aobâ dhâddhi Universitas Kotapraja Malang. Neng 15 September 1960, èbentuk Fakultas Administrasi Niaga (FAN) bân Fakultas Pertanian (FP) neng 10 November 1960.Laman resmi UB.Aksès 17 November 2022.

 1961-1964: Upaya dhâddhi kampus negri 
Bhândhâ dhâddhi masalah otama Universitas Kotapraja Malang. Makkè èako anḍi’na Kotapraja Malang, biayana pagghun ètangghung yayasan. Saèngghâ èusahaaghi maklè dhâddhi universitas negri. Mongghu UU nomer 22 taon 1961, PTEM bân STKM (Sakola Tègghi Kedokteran Malang) kodhu èpasèttong. Kèng STKM gita’ narèma potosan kakḍinto.

Polan èpagabung, Universitas Kotapraja Malang aobâ nyama dâddi Universitas Brawijaya tangghâl 3 Oktober 1961 klabân akta notaris nomer 11 tangghâl 12 Oktober 1961. Tangghâl 7 Juli 1962, Universitas Brawijaya, Universitas Jember bân Universitas Airlangga statussa dhâddhi universitas negri.

Klabân potosan rèya, Universitas Brawijaya ngaghungi Fakultas Ekonomi, Fakultas Hokom bân Pangataoan Masyarakat, Fakultas Ketatanegaraan bân Ketataniagaan, Fakultas Pertanian, serta Fakultas Kedokteran Hewan bân Peternakan.

 1965-1968: Kampus bergolak 
Naghârâ memburuk polan bâḍâ Pemberontakan G30S/PKI taon 1965. Sakabbhina kampus bergolak. Puncaknya neng 2 April 1966, aktivitas kampus ambu. Klabân potosan nomer 012/IV/66, Pangdam V Brawijaya mènangka PU Pepelrada (Penguasa Pelaksana Perang Daerah) netapaghi presidium kalabân mimpin Universitas Brawijaya bân dekan mimpin fakultas. Potosan rèya èsaaghi sareng Deputi Menteri PTIP kalabân potosan nomer 4385 taon 1966. Tugas otama presidium iyâ arèya normalaghi keadaan bân ngajâk persatuan bân kesatuan neng kampus. Presidium aktif alako tangghâl 7 April 1966 bân kampus èbukka’ polè tangghâl 12 April 1966. Juni 1966, Brigjen dr. Eri Soedewo dhâddhi Rektor UB, Universitas Airlangga, Universitas Negri Sorbhâjâ bân Universitas Negri Malang èpakon pamarènta ghâbây nyetabilaghi kampus neng Jhâbâ Tèmor.

 1969-1997: Pengembangan kampus 
Pimpinan UB sataon alako ta’ ngangghuy anggaran. Samarèna 3 taon bân kabâdâân normal, bâḍâ pembangunan (Pelita I) neng taon 1969 èpimpin sareng rektor kalangan dhibi’, yakni Prof. Dr. Ir. Moeljadi Banoewidjojo (1969-1973) ḍâri Fakultas Pertanian. Neng ḍâlem periode samarèna, bâdâ pangobâ’ân nyama fakultas, peningkatan jurusan dâddi fakultas, fakultas sareng program anyar bân pamèsa’an program politeknik (sè bâkâl dhâddhi polinema) sareng bânnyak abângon dhung-ghâddhung.

 1998-2005: Perguruan tinggi otonom 
Neng jamanna Rektor Prof Eka Afnan Troena (1998-2002) UB narèma mahasiswa asing bân èmolaè pengembangan teknologi informasi (TI). Bâḍâ kuliah jarak jhâu alako abhârâng Keio University, Jepang sareng beasiswa S2 ka staf administrasi. Taon 2003, klabân SK Rektor nomor 147/SK/2003 èbentuk Tim Evaluasi Diri (Persiapan BHMN-UB) ghâbây Pengembangan Otonomi bân Akuntabilitas Organisasi Universitas Brawijaya. Otonomi ngasèlaghi SDM sè berkualitas. UB ollè persetujuan Dirjen Dikti kalabân dhâddhi perguruan tinggi otonom neng 29 November 2007 sè èkapalaè Profesor Sutiman B. Sumitro.

 2006-Mangkèn: Entrepreneurial university 
Neng bâktona Rektor Prof. Yogi Sugito, UB èaraaghi ḍâ’ entrepreneurial university internasional, bâḍâ logo anyar, SPP bâḍi mahasiswa anyar, èbângon pusat bisnis, gedung kuliah sè megah bân modern sareng Laboratorium Sentral Èlmo Hayati. Pak rector peduli ḍâ’ kanyamanan, keindahan sareng keamanan kampus.

Proses UB dâddi Entrepreneurial University (EU) èsaksiaghi Bekkèl Presiden Republik Indonesia tangghâl 2 Juni 2007. EU iyâ arèya perwujudan visa bân misi bâḍi ngasèlaghi lulusan sè mandiri sareng dâddi pelopor. Neng ḍâlâm pelaksaanna, ampon bâḍâ rintisan kegiatan klabân bântoan dana kerja bhârâng. Kemudian abântuk BUA (Badan Usaha Akademik) sareng BUNA (Badan Usaha Non Akademik) sè ngompolaghi bellâsân perusahaan andi’en Brawijaya. Lembaga rèya afungsi bâdi kennengan komersialisasi, ngembangaghi Pendidikan, latèan wirausaha dosen, mahasiswa, pegawai, masyarakat sareng fasilitator pengembangan riset neng universitas sè sesuai bân kebutuhan Dudi (Dunia Usaha & Industri) mènangka sombher dana universitas bâdi aktivitas tridharma perguruan tègghi. Sampè’ mangken, status UB iyâ arèya PTN - BLU Kemendikbud.

 Atribut 

 Lambang 
Lambang Universitas Brawijaya abentuk segi lèma klabân bârna dâsar biru celleng. Bâḍâ ghâmbhâr arca Raden Wijaya (Brawijaya I) abârna konèng emmas mènangka jelmaan Dewa Wisnu sè andi’ tanang empa’. Bâng-sèbâang negghu’ lampu, canka otabâ siput, qada, bân cakra. Raden Wijaya ngangghuy mahkota Candra Kapala. Neng samping kacèr bân kanan Raden Wijaya bâḍâ sepasang Dewa Perwara mènangka pengikut Raden Wijaya. Bârnana konèng emmas bân celleng sè artèna abadi.Historia.id, Asal Usul Raden Wijaya Aksès 17 Novèmber 2022.

Ajunjung tègghi falsafah Pancasila, èlambangaghi sareng segilèma’ konèneng emmas. Bângal abongkar sè ta’ wajar bân bâccè’ èlambangaghi sareng mahkota Candra Kapala. Penegak tartèb hokom èlambangaghi sareng gada. Bângal arataaghi sè ta’ wajar bân bâccè’ èlambangaghi sareng senjata cakra. Parcajâ bân yakin klabân zat odi’ nikak bâḍâ èlambangaghi lampu.

 Logo, moto, bân maskot 
Logo Universitas Brawijaya aèssè pesan “Join UB, be The Best” sè maknana akomitmen tègghi aparèng jaminan mutu samporan ḍâ’ sivitas akademika. Logo UB abentuk persegi klabân bârna biru navi bân tolèsanna bârna konèng emmas.Salènan Arsip. Aksès 25 Juli 2018. Makna tolèsan “UB” iyâ arèya dinamis è ḍâlâm masyarakat dunnya. Bângbângnga bâḍâ tello’ sè alènglèngèn bungkolan dunnya klabân amakna Tri Dharma Perguruan Tinggi (pendidikan, pengajaran, penelitian, bân pengabdian ḍâ’ masyarakat). Bârna emmas amakna bijak bân jaya. Bârna bhiru amakna universal.Laman resmi UB.Aksès 17 November 2022. Bingkai bujur sangkar amakna adhil. Sajjhek olang taon UB ka-44 è Januari 2007 èkennalaghi moto UB "Building up Noble Future" (abangon kemuliaan masa adâ’). Dhinèng mascot UB “Brone” ḍâri singkatan Brawijaya Number One. Maknana robot sè amandu informasi sè mampu ajhâr bân berkembang. Bânnyâkna bârna bhiru, konèng, silver, bân celleng maksdoddha iyâ arèya ollè kaparcajâ'ân, bhunga, modern sareng elegan.

 Singkatan nyama 
Singkatan UB dimin iyâ arèya UnBra kèng tangghâl 1 Maret 1972, klabân SK Rektor, singkatan UnBra ta’ èparengin polan neng bhâsa Ènggris maknana BH. Singkatanna èobâ polan dhâddhi sala paham bân èghântè Unibraw. Taon 2008, èghântè UB maklè lebbi singkat, ghâmpang, jellas bân èsetujui sareng senat kampus.Salènan arsip. Aksès 23 Juli 2018.

 Arsitek bangunan bân ciri khas 
Dhung-gheddung fakultas èbhângon kalabân atap arsitektur roma adat jhâbhâ yakni joglo. Gerbang kampus khas gapura Wringin Lawang (gerbang Kerajaan Majapahit neng Trowulan, Mojokerto). Mangkèn bâḍâ tello’ gerbang, yakni neng  Jhâlân Veteran, gerbang persimpangan Jl. Soekarno-Hatta – Jl. Mt. Haryono – Jl. Mayjend Panjaitan. Neng gerbang bâḍâ simbol Surya Majapahit. Maknana UB terro ngaollè masa kejayaan akadhi Majapahit sè nguasai Nusantara.Muljana, S. 2005. Menuju Puncak Kemegahan. Sejarah Kerajaan Majapahit. Hal. 187. Yogyakarta: LKiS.Munandar, A.A. 2008. Ibu kota Majapahit, Masa Jaya dan Pencapaian. Hal. 69. Jakarta: Komunitas Bambu.Tirto. Mengapa Negara Majapahit Bubar? Aksès 17 Novèmber 2022.

Bhungka Maja bânnya’ ètanem neng kampus, otamana neng gazebo bân taman. Buwâ Maja rassana paè’ latar belakang ḍâri nyama Majapahit. Neng lân-jhâlân ètanem nyèor sawit. Nyèor sawit ètanem mènangka jalur bhiru UB. UB ta’ terro ghun nyambi bhudhâjâ Jhâbhâ, tapè Indonesia kalabân hasè bumina saèngghâ kampus UB unik ḍâri kampus laènna.Universitas Brawijaya, Prasetya Online (28 November 2008). "UB Tanam 1600 Pohon dan Lestarikan Burung Lokal". prasetya.ub.ac.id. Aks

29 April 2015.s

 Seleksi mahasiswa 
Penerimaan mahasiswa anyar neng UB secara nasional sami sareng kampus negri laènna. Masok UB abek mlarat polan sè adaftar ratosan èbuh orèng bân sè ètrèma ta’ sampè 10 persènna bân taon.Salènan arsip.Aksès 23 Juli 2018. Masok UB bânnya’ macemma bân bisa èakses neng: SELMA UB (Seleksi Masuk Universitas Brawijaya).

 Fakultas 
Sampè taon 2018, UB anḍi’ 18 fakultas bân 221 jurusan ḍâri Vokasi, Sarjana, Magister, Doktor, Dokter Spesialis, bân Profesi. Data ḍâri Kemenristekdikti, UB iyâ arèya kampus sè palèng multidisipliner sareng UGM bân UI.Laman resmi UGM.Aksès 18 Novèmber 2022. Kakḍinto fakultas bân jurusanna:Salènan arsip.Aksès 25 Juli 2018.

 Agrokompleks 
Neng Agrokompleks bâḍâ Fakultas Pertanian (FP UB), Fakultas Peternakan (FAPET UB), Fakultas Perikanan bân Èlmo Kelautan (FPIK UB), bân Fakultas Teknologi Pertanian (FTP UB).

 Econit (Economics and Trade) 
Neng Econit bâḍâ Fakultas Ekonomi bân Bisnis (FEB UB), bân Fakultas Èlmo Administrasi (FIA UB).

 Saintek (Sains bân Teknologi) 
Neng Saintek bâḍâ Fakultas Teknik (FT UB), Fakultas Matematika bân Èlmo Pengetahuan Alam (FMIPA UB), bân Fakultas Èlmo Komputer (FILKOM UB).

 Èlmo Kesehatan 
Neng Èlmo Kesehatan bâḍâ Fakultas Kedokteran (FK UB), Fakultas Kedokteran Hewan (FKH UB), bân Fakultas Kedokteran Ghighi (FKG UB)

 Soshum (Sosial Humaniora) 
Neng Soshum bâḍâ Fakultas Hokom (FH UB), Fakultas Èlmo Sosial bân Èlmo Politik (FISIP UB), bân Fakultas Èlmo Bhudhâjâ (FIB UB).

 Lembaga Pendidikan Setara Fakultas 
Neng Lembaga Pendidikan Setara Fakultas bâḍâ Sakola Pascasarjana Multidispliner (Pascasarjana Brawijaya), bân Pendidikan Vokasi (Vokasi UB).

 Akreditasi 

 Jurusan 
Taon 2017, sakabbhina jurusan neng 7 fakultas ampon akreditasi internasional (Hokom, Peternakan, Kedokteran bân Pertanian) bi’ AUN-QA (ASEAN University Network and Quality Assurance), Ekonomi bân Bisnis bi’ ABEST21 (Alliance On Business Education and Scholarship for Tomorrow 21st Century), Èlmo Administrasi bi’ AASBI (Asian Association of Schools of Business International), sareng Teknologi Pertanian bi’ IFT (Institute of Food Technologists). Dinèng jurusan laènna akreditasina A.Laman resmi UB. Aksès 18 Novèmber 2022.

 Biaya sakola bân beasiswa 
Sajjhek 2013, UB nerapaghi UKT (Uang Kuliah Tunggal) maklè ta’ usa majâr pèssè gheddhung."Biaya Kuliah Universitas Brawijaya Malang". mediaipnu.or.id. Aksès tangghâl 24 Aguustus 2022. UKT UB tingkatna bâḍâ 7 klabân jurusan bân fakultas. Tingkat rèya bâḍi nglompokaghi ghâjina rèng seppo. UKT palèng kènnè iyâ arèya 500 èbuh.kompas.com, "UKT Universitas Brawijaya Terendah Rp2,7 Juta", Aksès 18 Novèmber 2022. Mahasiswa sè lolos jalur mandiri majâr SPFP (Sumbangan Pengembangan Fasilitas Pendidikan) sakalèyan.Laman resmi UB. Aksès 18 Novèmber 2022. SPFP bâḍâ 3 tingkat.jpnn.com, "Tak Ada Kenaikan Biaya Perkuliahan di Universitas Brawijaya", Aksès 18 Novèmber 2022.

Neng UB bânnyak beasiswa. Taon 2017, bâḍâ 6.680 sè ollè beasiswa. Kalabân total Rp296 miliar. Beasiswana iyâ arèya LPDP, perusahaan BUMN, swasta, multinasional, bidikmisi, IKA UB.IKA UB.  Aksès 18 Novèmber 2022. Ben taon, UB narèma 4.000 mahasiswa bidikmisi klabân sango 1,5 juta ben bulân. Beasiswa èkabâle neng website kampus.detuk.com, "Kampus Brawijaya, pilihan terfavorit merupakan pilihan mahasiswa baru ," Aksès 18 Novèember 2022.

 Infrastruktur kampus 
UB anḍi’ empa’ kampus. Kampus utama bâḍâ è Ketawanggede, Kotta Malang. Luassa UB iyâ arèya 981 hèktar. UB ghun ngangghuy 20% luas UB bhâdhi gedung kuliah, karèna ghâbây penelitian Agrikompleks, hutan pendidikan, laboratorium riset, teaching factory, bân laènna.

 UB I bân UB II (Ketawanggede bân Dièng) 
Kampus UB I bâḍâ è Kelurahan Ketawanggede, Kacamadhân Lowokwaru, Kotta Malang, Provinsi Jhâbâ Tèmor. Luassa 60 hèktar. Neng kampus UB I bâḍâ 16 fakultas (UB anḍi’ 18 fakultas). Sakabbhina gedung anuansa Jhâbâ bân palèng sakonik bâḍâ 7 tingkat. Neng ḍâlem kampus bânnyak ka’bhungka’an sè asri bân udara sejjuk Kotta Malang. Neng bârâ’ Gerbang Veteran bâḍâ sala sèttong mall rajâ è Jhâbâ Tèmor yakni MATOS (Malang Town Square).okezone, "Gedung Kampus UB dalam Bingkai Foto", Aksès 19 Novèmber 2022.

Kampus UB II bâḍâ è Puncak Dieng Eksklusif, Kecamatan Dau, Kabhupatèn Malang. Neng kampus rèya bhâdhi fasilitas loar akadhi lapangan bal, lapangan basket, lapangan panahan, lapangan menembak, pacuan kuda, jogging track, kolam renang, bân lintasan Gokar.Surya Malang, "Kurangi Kepadatan Kampus Utama, Universitas Brawijaya Kembangkan Fasilitas Kampus 2," Aksès 19 Novèmber 2022.Salènan arsip. Aksès 25 Juli 2018. Neng kampus rèya bâḍâ jughân laboraturium, gheddhung kuliah, RSHP (Rumah Sakit Hewan Pendidikan), Fakultas Kedokteran Hewan, bân Fakultas Kehutanan.Salènan Arsip. Aksès 2 Sèptèmber 2022..

 UB III Keḍiri 
UB Keḍiri otabâ UB Kampus III èbhângon taon 2011. Kampus rèya taḍe’ bhidhâna sareng UB Malang ḍâri segi kualitas, kurikulum, bân birokrasi polan dosenna sami jhughân. Kampus rèya bâḍâ è Kelurahan Mrican, Kacamadhân Mojoroto, semma’ sareng Bandara Internasional Keḍiri. UB Keḍiri èbhângon ngangghuy dana Kabhupatèn Keḍiri.Salènan arsip. Aksès 25 Juli 2022.

Taon 2016 UB, Kabhupatèn Keḍiri, bân Kemenristekdikti setuju Kampus UB III molaè aktif bhâdhi kuliah. Mangkèn UB Keḍiri sajhân maju bân luassa 43 hèktar.duta.co, "Evaluasi Tim Dikti, Kampus UB Kediri Dipastikan Segera Resmi Dibuka", aksès 21 Novèmber 2022.

 UB Jakarta 
UB Jakarta (UB III) bhâdhi kampus pascasarjana. Kennenganna bâḍâ è Jhâlân Abdul Muis No.52, Petojo Lao', Kacamadhân Gambir, Kotta Jakarta Pusat, Provinsi DKI Jakarta.Salènan arsip. Aksès 25 Juli 2018. UB Jakarta èbhângon taon 2010 polan bânnyak rèng mènta bân lastarè taon 2016. Neng Peresmian UB bâḍâ  Bâkkèl Gubernur Jakarta dhimèn sè alumni UB, Djarot Syaiful Hidayat. UB Jakarta èbhangon ngangghuy pèssèna IKA UB (Ikatan Alumni Universitas Brawijaya) kalabân 25 hèktar.Salènan arsip. Aksès tangghâl 25 Juli 2022.

 Fasilitas umum 
Fasilitas umum iyâ arèya fasilitas sè segghut èangghuy sivitas akademika UB.Laman resmi UB. Aksès 21 Novèmber 2022.

 Gedung sentral 
Tèyap fakultas anḍi’ Gheddhung Sentral (GS) bhâdhi kegiatan ajhâr, penelitian, bân ngabdi ḍâ’ masyarakat. Gheddhung neng UB biasana agaya Jhâbhâ bân èbhângon vertikal kaangghuy hemat lahan. GS atingkat 7 bân 15. 

 Perpustakaan 
Perpustakaan Brawijaya masok ka Institutional Support System sè adukung program akademik universitas. Kennenganna asri, korsèna nyaman, internetta ceppet adhâddhiaghi perpustakaan rèya èkalèburin mahasiswa UB. Layanannna iyâ arèya ngènjhâm buku, jurnal internasional, e-book bân laènna. Perpustakaan UB anḍi’ toko souvenir sareng kantor pos. Ghun Perpus UB sè dhâddhi anggota The International Association of University Libraries (IATUL) sajjhek taon 2016.Salènan arsip. Aksès 25 Juli 2018.Kakḍinto web perpus UB.

 ATM bân KCM 
KCP (Kantor Cabang Pembantu) otabâ ATM neng UB iyâ arèya Bank BCA, Bank Mandiri, Bank BNI, Bank BRI, sareng Bank BTN.

 Masjid Raden Patah 
Masjid Raden Patah iyâ arèya masjid utama neng UB. Asma Raden Patah mènangka bentuk takdzim ḍâ’ Raden Patah. Raden Patah iyâ arèya potrana Prabu Brawijaya Kertabumi. Masjid rèya èrancang sareng Dr. Ali Sukirno, dosen senior Fakultas Teknik Universitas Brawijaya klabân gaya khas Majapahit.Malang Voice, "Resmikan Masjid Raden Patah UB, Wakapolri Puji Dua Hal Ini", aksès 21 Novèmber 2022. Luas bangunanna  6.830 m2 bân mua’  4.500 jama’ah solat, sareng 7.000 jama’ah pangajhiân.

 Fasilitas kesehatan 
Fasilitas kesehetan neng UB bisa èangghuy masyarakat. Fasilitas neng UB iyâ arèyaLaman resmi UB. Aksès 21 Novèmber 2022.:

 Poliklinik UB 
Poliknik UB èbhângon taon 1973. Poliknik UB bâḍâ neng Jl. M.T. Haryono, Ketawanggede, Kec. Lowokwaru, Kotta Malang, Jhâbâ Tèmor. Poliknik UB iyâ arèya unsur non akademik kampus UB. Maksodda alayanaghi masyarakat umum, benni ghun karo mahasiswa UB bân atanggung jawab ka rektor. Mandat otama Poliknik UB iyâ arèya a) Ningkataghi layanan masyarakat. b) Ningkataghi Kerjasama pengguna kesehatan bân asuransi kesehatan c) Ningkataghi ngabdhi ka masyarakat.Salènan arsip. Aksès 25 Juli 2022.

 RS UB 
RS UB èbangun 17 Desember 2008. RS UB bâḍâ neng Jl. Soekarno - Hatta, Kec. Lowokwaru, Kota Malang. Pembangunan RS UB ngabi’ 9 taon. Luas bangunanna 46.883,06 m² otabâ sami sareng 46 hektar. Luas basement 6.904,4 m². Fasilitassa iyâ arèya IGD (Instalasi Gawat Darurat), rawat inap, rawat jalan (12 poli, kamar operasi, kamar bersalin, medical checkup) bân laènna. 14 Desember 2017, RS UB ollè akreditasi paripurna ḍâri Ketua Eksekutif KARS (Komisi Akreditasi Roma Sakè’).Laman resmi UB.  Aksès 21 Novèmber 2022.

 GPTs 
Gedung Pendidikan Terpadu Dokter Spesials (GPTs) èbangun sabâb komitmen FK UB klabân 10 prodi bân 21 program spesialis (palèng bânnyak neng UB).Faculty of Medicine UB.  Aksès 21 Novèmber 2022. FK UB ampon ajhâlânaghi bânnyak karjâ bhârâng roma sakè’, dinas Kesehatan, industri, instansi pamarènta neng ḍâlem negri/loar negri. Luas lahanna 38 m² klabân total bangunan 4.486 m² sareng ngabi’ dana Rp30,5 Miliar. GPTs bâḍâ neng Kampus otama UB (Roma Sakè’ dr. Saiful Anwar (RSAA)). Èsabâ’ neng RSAA polan roma sakè’ Pendidikan otama, roma sakè’ tipe A, anḍi’ pelayanan sae KARS bân mitrana UB aon-taon è Jhâbâ Tèmor.Faculty of Medicine UB, "Inauguration of Integrated Education Building II FMUB-RSSA" , aksès 22 Novèmber 2022,

 RSHP UB 
Sajjhek taon 2016, UB andi’ RSHP (Roma Sakè’ Hèwân Pendidikan) neng Puncak Dieng Eksklusif, Kecamatan Dau, Kabupaten Malang (kompleks UB Dieng) sè èresmiaghi Gubernur Jhâbâ Tèmor, Soekarwo. Roma Sakè’ rèya pertama neng Malang bân kaḍuwâ’ neng Jhâbâ Tèmor (no. 1 andi’en Universitas Airlangga). RSHP bâḍâ 5 tingkat. RSHP semma’ bi’ Fakultas Kedokteran Hèwân bân èdukung 24 staf Dokter Hèwân FKH UB sè andi’ sertifikasi kompetensi bân tanda register veteriner. RSHP UB bâḍâ fasilitas akadhi resepsionis, ruang pemeriksaan, ruang depo farmasi, ruang USG, ruang operasi, ruang grooming, laboratorium hermatologi, ruang rawat inap, ruang khusus (anatomi, patologi, embriologi, reproduksi, parasitologi, mikrobiologi hingga laboratorium riset bersama), bân laboratorium riset bersama. RSHP iyâ arèya roma sakè’ umum sè bisa narèma hèwân obu otabâ hèwân ternak.Salènan arsip. Aksès 25 Juli 2022.Fakultas Kedokteran Hewan UB, "RSH UB Layani IGD Khusus Hewan", aksès 21 Novèmber 2022.

 Fasilitas olahraga bân seni 
Fasilitas sè bâḍâ Gor Pertamina UB, Sport Center, lapangan rektorat, bân apangan bal.Laman resmi UB. Aksès 21 Novèmber 2022.

Lapangan balna astandar internasional bân bâḍâ neng UB Dieng. Standar internasional iyâ arèya rebbhâna bân lapanganna sesuai standar, sareng sistem drainase kaangghuy nyerrep aèng ojhân maklè lekkas kerrèng. Lapangan rèya èangghuy alatih SSB Brawijaya 82 sè terkenal. SSB rèya ngasèlaghi pemain timnas akadhi Ahmad Bustomi bân Arif Suyono. UB ghu-ongghu abhâdhi akademi bal bân sport science maklè bâḍâ hasèl ka bal nasional abhârâng Institut Teknologi Sepuluh Nopember bân Universitas Indonesia.Salènan arsip.Aksès 25 Juli 2022.kompas.com, "Universitas Brawijaya Gagas Pendirian Akademi Sepak Bola", aksès 21 Novèmber 2022.malangtimes, "Bustomi Dapat Tawaran dari Rektor Universitas Brawijaya, Apa Itu?"

 Pusat seni mahasiswa 
Fasilitas seni neng UB iyâ arèya Gheddung Samantha Krida, Gheddung Kebudayaan Mahasiswa, Gazebo Raden Wijaya, bân Gheddung Widyaloka. Kegiatan tingkat universitas èkèmpok sareng UKM (Unit Kegiatan Mahasiswa) Minat Kesenian. UKM rèya andi’ 8 ekstrakurikuler, sala sèttonga Brawijaya Orchestra sè èbentuk taon 2017. Brawijaya Orchestra sè makoat kegiatan seni è UB mènangka diplomasi akademik bân bhudhâjâ.Laman resmi UB. aksès 21 Novèmber 2022.Salènan arsip. Aksès 25 Juli 2018.

 Fasilitasi difabel 
UB kampus sè ramah ḍâ’ kaum difabel.Laman resmi UB. Aksès 21 Novèmber 2022. Neng UB bâḍâ panarèmaan kaum difabel lèbât SPKPD (Seleksi Program Khusus Penyandang Disabilitas) èbangun sareng Pusat Studi bân Layanan Disabilitas (PSLD UB). Sabbân taon neng UB bâḍâ anggaran khusus kaum difabel bâdhi braile neng fasilitas umum UB, trotoar difabel, bân laènna. Kaum difabel jughân masok ka grup riset, organisasi mahasiswa, bân èdukung aprestasi akademik/non akademik.malangtimes, "Difabel Berdaya, Mahasiswa UB Gandeng Pemkot Malang Bentuk 'Metamorphose Home", aksès 21 Novèmber 2022.Salènan arsip. Aksès 21 Novèmber 2022.akurat.co, "Difodeaf, Aplikasi Penerjemah Bahasa Isyarat Karya Mahasiswa Malang" , aksès 21 Novèmber 2022.merdeka.com, "Kelompok riset Universitas Brawijaya ciptakan kursi roda pintar untuk difabel", aksès 21 Novèmber 2022.Selma UB, "Seleksi Program Khusus Penyandang Disabilitas (SPKPD) Universitas Brawijaya 2016", aksès 21 Novèmber 2022.suryamalang, "Difodeaf, Aplikasi Buatan Mahasiswa Universitas Brawijaya untuk Penyandang Tunarungu". Aksès 21 Novèmber 2022.Salènan arsip. Aksès 25 Juli 2018.

 Pusat-Pusat 
UB andi’ bânnyak pusat (center), neng sektor riset otabâ pusat studi (Research Center). Pusat rèya èurus sareng LPPM (Lembaga Penelitian bân Pengabdian Masyarakat) sareng LP3M (Lembaga Pengembangan Pendidikan bân Penjaminan Mutu).

 Pusat studi 
UB andi’ 26 pusat studi ghâbây alako penelitian ilmiah sareng namba reputasi ilmiah, ngembangaghi pangataoan bân teknologi bhâdhi manossa. Pusat studina iyâ arèyaLaman resmi UB. Aksès 22 Novèmber 2022.:

Pusat Studi Jhâgung, Pusat Studi Kebumian bân Mitigasi Bencana, Pusat Kajian Anti Korupsi, Pusat Studi Peradaban, Pusat Studi Halalan Thoyib (Halal Thoyib Science Center), Pusat Riset bân Enterpreneurial Agroindustri Atsiri (PUREAA), Pusat Studi Tanaman Ubi-ubian, Pusat Studi Budaya bân Laman Batas, Pusat Studi Gender (PSG), Pusat Studi Biosystem, Pusat Studi Lingkungan Hidup (PSLH), Sentra Hak Kekayaan Intelektual (Sentra HKI), Pusat Penelitian Teknologi Sistem bân Material Maju, Pusat Studi Pesisir bân Kelautan (PSPK), Pusat Penelitian bân Pengembangan Porang Indonesia (P4I), Pusat Studi Pesantren bân Pemberdayaan Masyarakat, Pusat Studi Pengembangan Pangan Lokal, Pusat Studi Energi bân Sombher Daya Alam, Pusat Pengolahan Lahan Terdegradasi bân Bekkas Tambang, Pusat Studi Penyakit Degeneratif, Pusat Kajian Wisata, Pusat Studi Perancangan Hokom bân Kebijakan Publik, Pusat Pengembangan Riset Sistem Peradilan Pidana (PERSADA), Porsmouth Brawijaya Centre for Global, Health, Population and Policy, Pusat Studi Pembangunan Dhisa (PPs Dhisa), bân Pusat Studi Molekul Cerdas Berbasis Sombher Genetik Alami.

 Pusat layanan 
Pusat layanan iyâ arèya gabungan LPPM (Lembaga Penelitian bân Pengabdian Masyarakat) sareng LP3M (Lembaga Pengembangan Pendidikan bân Penjaminan Mutu), yakniPusat layanan UB. Aksès 22 Novèmber 2022.:

Pusat Pelayanan Pengembangan Teknologi Tepat Guna, Pusat Pelayanan Pengembangan bân Pemberdayaan Masyarakat (P4M), Pusat Layanan Konsultasi bân Pengolahan Data, Pusat Layanan Kuliah Kerja Nyata, Pusat Pengembangan Manajemen Penelitian (PHK), Pusat Inkubator Bisnis bân Layanan Masyarakat (PIBLAM), Peningkatan Publikasi Internasional Karya Ilmiah Dosen (PPIKID), Pusat Pembinaan Aghâma, Pusat Mata Kuliah Pengembangan Kepribadian, Pusat Pengembangan Aktivitas Teknologi Pembelajaran, Pusat Informasi, Dokumen, bân Keluhan, Pusat Pengembangan Relevansi Pendidikan, Pusat Pengembangan Pendidikan Akademik bân Profesional, Pusat Pengembangan Manajemen Pendidikan, Pusat Urusan Internasional, Pusat Jaminan Mutu, Pusat Studi bân Layanan Disabilitas, bân Pusat Pemeringkatan.

 LSIH 
LSIH (Laboratorium Sentral Èlmo Hayati) iyâ arèya laboratorium pusat èlmo hayati. Bidangga iyâ arèya dhâsar Biologi, Agrikompleks, Kedokteran, bân laènna. LSIH èresmiaghi tangghâl 26 Juli 2007 bân dhâddhi laboratorium pusat neng Inḍonèsia sareng astandar internasional ISO 9001. LSIH anḍi’ wewenang kaangghuy pelayanan ḍâ’ peneliti, uji bahan, bân pelatihan bhâdhi kepuasan pangangghuy.Laman resmi UB. Akses 22 Novèmber 2022.Lab. Sentral Ilmu Hayati Universitas Brawijaya Aksès 22 Novèmber 2022.

 Sombher